turjo4nis/wikipedia-bn-dump-20250701 huggingface dataset:
খিদর বে

খিজির বে (তুর্কি: Hızır Çelebi (Hızır Bey); আরবি: خضر بك), ৯ম/১৫শ শতাব্দীর একজন বিখ্যাত উসমানীয় হানাফি-মাতুরিদি পণ্ডিত ও কবি ছিলেন। তিনি খিজির বেগ নামেও পরিচিত ছিলেন। তিনি ইস্তাম্বুলের প্রথম কাজী (বিচারক) হিসেবেও দায়িত্ব পালন করেছিলেন।

জীবনী 
তিনি সিভরিহিসারে জন্মগ্রহণ করেন, যেখানে তার পিতা জালাল আল-দ্বীন একজন কাদি (ধর্মীয় বিচারক) ছিলেন। বলা যেতে পারে, পিতার পেশাগত প্রভাবই তার পড়াশোনার পথ সুগম করে। বিখ্যাত পণ্ডিত মোল্লা ইয়েগানের অধীনে বুরসায় তিনি তার পড়াশোনা শেষ করেন, এবং পরবর্তীতে  মোল্লা ইয়েগানের কন্যাকেই বিবাহ করেন। একজন শিক্ষক হিসেবে সিভরিহিসারে ফিরে এসে তিনি যথেষ্ট খ্যাতি অর্জন করেন। ফলস্বরূপ, উচ্চতর বেতনে বুরসার মেহমেদ-১ মাদ্রাসায় তাকে নিয়োগ দেওয়া হয়। এই মাদ্রাসার তার কয়েকজন ছাত্র পরবর্তীতে মহান পণ্ডিত হিসেবে আত্মপ্রকাশ করেন। এরপর তিনি আবারো উচ্চতর বেতনে বুরসার বায়েজিদ-১ মাদ্রাসায় শিক্ষকতা করেন এবং পাশাপাশি ইনেগল-এর কাদি হিসেবে অতিরিক্ত দায়িত্ব পান। সেখান থেকে তিনি এদির্নের উক সেরেফেলি মসজিদের দুটি মাদ্রাসার নতুনতমটিতে শিক্ষকতা করতে যান, এবং পরে বর্তমান বুলগেরিয়ায় অবস্থিত ইয়ানবোলু-এর কাদি হিসেবে যোগ দেন।

তার তিন পুত্র-ইয়াকুব পাশা, মুফতি আহমাদ পাশা এবং সিনান পাশা-সকলেই ছিলেন উল্লেখযোগ্য পণ্ডিত। এই তিন পুত্রের মধ্যে, সিনান পাশা বিখ্যাত গ্রন্থ "তাদারুয়াত"-এর রচয়িতা।

মৃত্যু ও সমাধি 
ইস্তাম্বুল বিজয়ের পর ৮৫৭/১৪৫৩ সালে শেহজাদে মেহমেদ ইব্রাহিম পাশাকে শহরের প্রথম কাজী হিসেবে নিয়োগ করা হয়। ৮৬৩/১৪৫৮-৯ সালে তিনি মারা যাওয়ার আগ পর্যন্ত তিনি এই পদে বহাল ছিলেন। ইস্তাম্বুলের জেয়রেক কোয়ার্টারে তাকে সমাহিত করা হয়। সেখানে তিনি একটি মসজিদও নির্মাণ করেছিলেন যা পরবর্তীতে হাজ্জি কাদিন নামে একজন মহিলার নামে পরিচিত হয়।

কর্ম 
যদিও খিদির বেগ উসমানীয় সাহিত্যে পদ্য কালানুক্রম প্রবর্তনের জন্য সুপরিচিত, তার খুব কম সংখ্যক তুর্কি কবিতা টিকে আছে। তাই আরবিতে রচিত তিনটি কবিতার উপর তার খ্যাতি নির্ভর করে।

প্রথমটি হলো একটি উপদেশমূলক কাসিদা, 'বাসিত' ছন্দে রচিত ধর্মতত্ত্বের উপর ভিত্তি করে। এটি 'নুনিয়া' নামে পরিচিত এবং বেশ কয়েকটি ভাষ্যের বিষয়বস্তু হয়েছে, যার মধ্যে সবচেয়ে উল্লেখযোগ্য হচ্ছে তার ছাত্র আল-খায়ালি কর্তৃক রচিত ভাষ্য।

অন্য আরেকটি কাসিদা, যা 'নুনিয়া' নামেও পরিচিত এবং 'জাওয়াহির আল-আকাইদ'  নামে অভিহিত,  এটিও ধর্মতত্ত্ব নিয়ে রচিত কিন্তু 'ওয়াফির' ছন্দে। তবে সাধারণত এটি 'উজালাত লায়লা আওয় লায়লাতাইন'  নামে পরিচিত। উসমানীয় যুগে অনেক ভাষ্য রচনা করার মাধ্যমে এ কবিতাটির উপর বিশেষ মনোযোগ দেওয়া হয়েছে।

অবশেষে, একটি মুস্তাজাদ কবিতা আছে 'হাজাজ' ছন্দের পারস্য রূপে রচিত। এই কবিতাটি ব্যাপকভাবে প্রশংসিত হয়েছিল এবং এক শতাব্দীরও বেশি সময় ধরে এটি অনুকরণকে আকর্ষণ করেছে। বুরসালি মেহমেদ তাহির 'মাফদলি' এর একটি ফার্সি অনুবাদ উল্লেখ করেছেন যা তিনি সুলতান দ্বিতীয় মেহমেদের অনুরোধে করেছিলেন। বিবেচনাধীন রচনাটি সম্ভবত সিরাজ আল-দিন আল-উরমাউই (মৃত্যু. ১২৮৩) কর্তৃক যুক্তিবিদ্যা বিষয়ক গ্রন্থ 'মাতালি আল-আনওয়ার'।

তথ্যসূত্র

টীকা

বহিঃসংযোগ 
 Cawahir al-'Akaid of Hızır Bey
 Hızır Çelebi (Hızır Bey)  
 Hızır Çelebi (Hızır Bey) 

হানাফী
মাতুরিদি
১৫শ শতাব্দীর মুসলিম
উসমানীয় সাম্রাজ্যের মুসলিম
দার্শনিক
তুর্কি দার্শনিক
তুর্কি ব্যক্তি
তুর্কি সুন্নি মুসলিম
তুর্কি কবি
সুন্নি ইমাম
সুন্নি ফিকহ পণ্ডিত
সুন্নি মুসলিম পণ্ডিত
সুন্নি ইসলামের পণ্ডিত
শরিয়া বিচারক
১৪০৭-এ জন্ম
১৪৫৬-এ মৃত্যু
১৪৫৮-এ মৃত্যু
১৪৫৯-এ মৃত্যু
সামারস্ল্যাম (১৯৮৮)

সামারস্ল্যাম একটি পেশাদার কুস্তি প্রতি-দর্শনে-পরিশোধ (পিপিভি) এবং সরাসরি ধারাবাহিক সম্প্রচার অনুষ্ঠান ছিল, যা ওয়ার্ল্ড রেসলিং ফেডারেশন (ডাব্লিউডাব্লিউএফ) প্রযোজনা করেছে। এটি সামারস্ল্যাম কালানুক্রমিকের অধীনে প্রচারিত প্রথম অনুষ্ঠান ছিল। এই অনুষ্ঠানটি ১৯৮৮ সালের ২৯শে আগস্ট তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির ম্যাডিসন স্কোয়ার গার্ডেনে অনুষ্ঠিত হয়েছে; যা ১৯৮৫ সালের রেসলম্যানিয়ার পর এই মাঠে ডাব্লিউডাব্লিউএফের প্রথম অনুষ্ঠান ছিল।

এই অনুষ্ঠানে সর্বমোট দশটি ম্যাচ অনুষ্ঠিত হয়েছে। এই অনুষ্ঠানের সর্বশেষ ম্যাচে দ্য মেগা পাওয়ার্স ট্যাগ টিম ম্যাচে ম্যাচে দ্য মেগা বাকসকে পরাজিত করেছে। অন্যান্য শীর্ষস্থানীয় ম্যাচে, জ্যাক রবার্টস একক ম্যাচে হারকিউলিসকে এবং ডাব্লিউডাব্লিউএফ ট্যাগ টিম চ্যাম্পিয়নশিপ ম্যাচে ডেমোলিশন দ্য হার্ট ফাউন্ডেশনকে পিনফলের মাধ্যমে পরাজিত করেছে।

কাহিনী
এই অনুষ্ঠানে পূর্ব নির্ধারিত কাহিনীর ধারাবাহিকতায় অনুষ্ঠিত ম্যাচগুলো অন্তর্ভুক্ত ছিল, যেখানে কুস্তিগিরগণ পূর্ব নির্ধারিত কাহিনী অনুযায়ী অনুষ্ঠানগুলোতে নায়ক, খলনায়ক অথবা পার্থক্যহীন চরিত্র ধারণ করেছেন যা এক বা একাধিক ম্যাচে উত্তেজনা সৃষ্টি করেছে। এই ম্যাচগুলোর ফলাফল ডাব্লিউডাব্লিউএফের লেখকদের দ্বারা পূর্বনির্ধারিত ছিল, যার ধারাবাহিক কাহিনী ডাব্লিউডাব্লিউএফের সাপ্তাহিক টেলিভিশন অনুষ্ঠানে প্রদর্শন করা হয়েছে।

পটভূমি
সামারস্ল্যাম হলো ডাব্লিউডাব্লিউই দ্বারা আয়োজিত একটি বার্ষিক সরাসরি অনুষ্ঠান, যা সাধারণত প্রতি বছরের আগস্ট মাসে অনুষ্ঠিত হয়। "গ্রীষ্মের সবচেয়ে বড় পার্টি" হিসেবে পরিচিত এই অনুষ্ঠানটি ডাব্লিউডাব্লিউই দ্বারা আয়োজিত প্রধান চারটি প্রতি-দর্শনে-পরিশোধ অনুষ্ঠানের (রেসলম্যানিয়া, রয়্যাল রাম্বল এবং সার্ভাইভার সিরিজ) মধ্যে একটি; এবং ২০২১ সাল অনুযায়ী, প্রধান পাঁচটি অনুষ্ঠানের মধ্যে একটি (যেখানে মানি ইন দ্য ব্যাংক অন্তর্ভুক্ত)। এই পাঁচটি প্রধান অনুষ্ঠানের মধ্যে রেসলম্যানিয়ার পর এটি ডাব্লিউডাব্লিউই দ্বারা আয়োজিত দ্বিতীয় বৃহত্তম অনুষ্ঠান।

১৯৮৮ সালের এই অনুষ্ঠানটি সামারস্ল্যাম কালানুক্রমিকের প্রথম অনুষ্ঠান ছিল, যা ২৯শে আগস্ট তারিখে মার্কিন যুক্তরাষ্ট্রের নিউ ইয়র্কের নিউ ইয়র্ক সিটির ম্যাডিসন স্কোয়ার গার্ডেনে আয়োজন করার জন্য নির্ধারণ করা হয়েছিল। এই অনুষ্ঠানটি ঐতিহ্যগতভাবে প্রতি-দর্শনে-পরিশোধে সম্প্রচার করার পাশাপাশি, এটি মার্কিন যুক্তরাষ্ট্রে ধারাবাহিক সম্প্রচার পরিষেবায় সরাসরি সম্প্রচার করা হয়েছে।

তথ্যসূত্র

বহিঃসংযোগ
  

১৯৮৮
সামারস্ল্যাম
আগস্ট ১৯৮৮-এ মার্কিন যুক্তরাষ্ট্রে ঘটনা
১৯৮৮-এ নিউ ইয়র্ক
নিউ ইয়র্কে ঘটনা
নিউ ইয়র্ক সিটিতে পেশাদার কুস্তি
বোডো ইলগনার

বোডো ইলগনার (;জন্ম ৭ এপ্রিল ১৯৬৭) একজন জার্মান প্রাক্তন পেশাদার ফুটবলার যিনি গোলরক্ষক হিসাবে খেলতেন। ক্যারিয়ারে তিনি খেলেছেন ১. এফসি কোলন ও রিয়াল মাদ্রিদ এর হয়ে এবং ১৯৯০ বিশ্বকাপে পশ্চিম জার্মানিকে সাহায্য করেছিলেন, যেখানে তিনি বিশ্বকাপের ফাইনালে ক্লিন শীট রাখা প্রথম গোলরক্ষক হয়েছিলেন।

রিয়াল মাদ্রিদ ফুটবল ক্লাবের খেলোয়াড়
উয়েফা চ্যাম্পিয়নস লিগ বিজয়ী খেলোয়াড়
১৯৬৭-এ জন্ম
জীবিত ব্যক্তি
পুরুষ ফুটবল গোলরক্ষক
বুন্দেসলিগার খেলোয়াড়
১. ফুটবল ক্লাব কলনের খেলোয়াড়
লা লিগার খেলোয়াড়
জার্মানির অনূর্ধ্ব-২১ আন্তর্জাতিক ফুটবলার
জার্মানির আন্তর্জাতিক ফুটবলার
১৯৯০ ফিফা বিশ্বকাপের খেলোয়াড়
১৯৯৪ ফিফা বিশ্বকাপের খেলোয়াড়
ফিফা বিশ্বকাপ বিজয়ী খেলোয়াড়
স্পেনে জার্মান প্রবাসী ক্রীড়াবিদ
জার্মান প্রবাসী ফুটবলার
ও অভাগী

ও অভাগী হলো ২০২৪ সালের একটি বাংলা ভাষার ভারতীয় নাট্য চলচ্চিত্র। এটি শরৎচন্দ্র চট্টোপাধ্যায়ের গল্প অভাগীর স্বর্গ অবলম্বনে পরিচালনা করেছেন অনির্বাণ চক্রবর্তী। প্রধান চরিত্রে অভিনয় করেছেন রাফিয়াথ রশিদ মিথিলা। চলচ্চিত্রটি ২০২৪ সালের ২৯শে মার্চ পশ্চিমবঙ্গের প্রেক্ষাগৃহে মুক্তি পায়।

অভিনয়শিল্পী 
 রাফিয়াথ রশিদ মিথিলা - অভাগী
 সায়ান ঘোষ - রসিক
 সুব্রত দত্ত - জমিদার
 দেবযানী চ্যাটার্জি - জিনি মা
 ইশান মজুমদার - যমরাজ
 সৌরভ হালদার - কাঙ্গালী
 জিনিয়া পান্ডে
 কৃষ্ণ ব্যানার্জী

মুক্তি 
২০২৪ সালের ৭ই মার্চ অফিসিয়াল টিজার, ১৫ই মার্চ ট্রেলার এবং ২৯শে মার্চ চলচ্চিত্রটি প্রেক্ষাগৃহে মুক্তি পায়।

পুরস্কার 
ভারতের ‘চতুর্দশ দাদাসাহেব ফালকে ফিল্ম ফেস্টিভ্যালে’ অভাগীর চরিত্রে অভিনয়ের জন্য রাফিয়াথ রশিদ মিথিলা সেরা অভিনেত্রীর পুরস্কার পায়।

তথ্যসূত্র

বহিঃসংযোগ 

 

২০২৪-এর চলচ্চিত্র
বাংলা ভাষার ভারতীয় চলচ্চিত্র
২০২০-এর দশকের বাংলা ভাষার চলচ্চিত্র
ওলকাইট সিটি ফুটবল ক্লাব

ওলকাইট সিটি ফুটবল ক্লাব (, ; সাধারণত ওলকাইট সিটি এফসি এবং সংক্ষেপে ওলকাইট সিটি নামে পরিচিত) হচ্ছে ওলকাইট ভিত্তিক একটি ইথিওপিয় পেশাদার ফুটবল ক্লাব। এই ক্লাবটি বর্তমানে ইথিওপিয়ার শীর্ষ স্তরের ফুটবল লিগ ইথিওপীয় প্রিমিয়ার লিগে প্রতিযোগিতা করে। এই ক্লাবটি ২০১০ সালে প্রতিষ্ঠিত হয়েছে। ১,৫০০ ধারণক্ষমতাবিশিষ্ট ওলকাইট স্টেডিয়ামে দ্য ওয়ার্কার্স নামে পরিচিত ক্লাবটি তাদের সকল হোম ম্যাচ আয়োজন করে থাকে। বর্তমানে এই ক্লাবের ম্যানেজারের দায়িত্ব পালন করছেন ইথিওপিয় সাবেক ফুটবল খেলোয়াড় মুলুগেতা মিহরেত।

তথ্যসূত্র 

 
২০১০-এ প্রতিষ্ঠিত ফুটবল ক্লাব
২০১০-এ ইথিওপিয়ায় প্রতিষ্ঠিত
ইথিওপিয়ার ফুটবল ক্লাব
ইথিওপীয় প্রিমিয়ার লিগের ক্লাব
রসময় সুর

রসময় সুর (১৯০১-১৯৮১) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। কলকাতায় ব্রিটিশ শাসনের গর্ভগৃহ রাইটার্স বিল্ডিংয়ের গভীরে বারান্দায় বুলেটের ঝড় তুলেছিলেন বিনয়, বাদল ও দীনেশ এই অবিস্মরণীয় ত্রয়ীর সঙ্গী ছিলেন রসময়; বেশ কয়েকজন উচ্চপদস্থ ব্রিটিশ কর্মকর্তাকে নিহত/আহত করেন। দুর্ভাগ্যক্রমে, তার জীবন অন্ধকারে আবৃত; তাঁর পিতামাতা, জন্মস্থান, প্রাথমিক জীবন, শিক্ষা এবং রাজনৈতিক মেলামেশা সম্পর্কিত তথ্য এখনও উদ্ধার করা যায়নি।

মুক্তিযোদ্ধা হিসেবে খ্যাতি
পর্দার আড়ালের সহযোগী হিসাবে রাইটার্স বিল্ডিংস এনকাউন্টারের কার্যক্রমে তাঁর নাম উঠে এসেছিল। ঘটনার দিন তিনিই লোমান হত্যাকারী বিনয় বসুকে কলকাতার খিদিরপুরের গোপন আস্তানা থেকে নির্দিষ্ট স্থানে নিয়ে যান, যেখানে অন্য দু'জন নিকুঞ্জ সেনের সাথে এসেছিলেন।

ঘটনার পরপরই রসাময়কে গ্রেপ্তার করা হয় এবং আদালত তাকে আট বছরের সশ্রম কারাদণ্ডে দণ্ডিত করে। দ্বিতীয় বিশ্বযুদ্ধের সময় তিনি আবার কারারুদ্ধ হন এবং ১৯৪৬ সালে মুক্তি পান। ব্রহ্মচারী এই মানুষটি ১৯৪৭ সালের পর গ্রামভিত্তিক সমাজসেবায় নিজেকে নিয়োজিত করেন।

তথ্যসূত্র 

বাংলাদেশী বিপ্লবী
পূর্ব বাংলা থেকে ভারতীয় স্বাধীনতা কর্মী
ভারতের স্বাধীনতা আন্দোলন
বাঙালি বিপ্লবী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
ভারতীয় স্বাধীনতা কর্মী
বাঙালি লেখক
শওকুতালি সুধুন

শওকুতালি সুধুন হলেন মরিশাসের একজন রাজনীতিবিদ, যিনি ১৭ ডিসেম্বর ২০১৪ থেকে ১৬ নভেম্বর ২০১৭ পর্যন্ত মরিশাসের উপ-প্রধানমন্ত্রী এবং আবাসন ও ভূমিমন্ত্রীর   দায়িত্ব পালন করেছেন।

তথ্যসূত্র 

মরিশাসীয় রাজনীতিবিদ
মরিশাসের উপ-প্রধানমন্ত্রী
ওয়াজিফা জাররুকিয়া

সুফিবাদে ওয়াজিফা জাররুকিয়া ( আরবি: الْوَظِيفَةُ الزَّرُّوقِيَّةُ ) হল একটি নিয়মিত আরতিমূলক প্রার্থনা ( ওয়াজিফা ) যা অনুসারীরা শাদিলি ধারায় অনুশীলন করেন এবং যার প্রাথমিক শিরোনাম হল "পরিত্রাণের তরী তাদের জন্য যারা স্রষ্টার পথকে অবলম্বন করে" ( আরবি: سَفِينَةُ النَّجَا لِمَنْ إِلَى اللَهِ اِلْتَجَا )

উপস্থাপনা 
এই ওয়াজিফাটি মালিকি এবং সুফি ধর্মতাত্ত্বিক আহমদ জাররুক (১৮৮২-১৪৯৩ খ্রিস্টাব্দ) তাঁর অনুসারীদের ( মুরিদদের ) শিক্ষাদান করতে প্রতিদিন সকাল ও সন্ধ্যার প্রার্থনায় তেলাওয়াত করার জন্য সূচনা ও সংকলন করেছিলেন।

এ সুন্নি আশআরী মুসলিম পন্ডিত এবং সুফি শায়েখ সকাল ও রাতের প্রার্থনায় বাধ্যতামূলকভাবে কুরআনের আয়াত এবং দোয়ামূলক হাদিসের সাথে এটি তিলাওয়াতের জন্য তার মুরিদগনকে একত্রিত হয়ে নিষ্ঠার সাথে পাঠ করার দায়িত্ব অর্পন করেছেন।

এই ওয়াজিফার উপাদানগুলো ইমাম আল-নওয়াবী (১২৩৩-১২৭৭ খ্রিস্টাব্দ) রচিত বইয়ের "  শিরোনামে "সকাল ও সন্ধ্যার অধ্যায়" থেকে নেওয়া হয়েছে।

এই ওয়াজিফা ইমাম আহমদ জাররুকের ধর্মতাত্ত্বিক কাজের অংশ যিনি মালিকি ফিকহ মাদ্রাসার অন্যতম বিশিষ্ট পণ্ডিত তবে তিনি একজন শাদিলি সুফি শেখ এবং শাদিলিয় সুফি তরিকা জাররুকিয়া শাখার প্রতিষ্ঠাতা হিসাবে বেশি পরিচিত।

বেজাইয়াতে পড়াশুনা করা এই উল্লেখযোগ্য সুফি মুসলিম বিশ্বে সুপরিচিত ছিলেন কারণ তাঁর তালিম/শিক্ষাদানে জাররুকিয়ার সুফি ধারার জন্ম হয়েছিল।

এই পণ্ডিত এ ওয়াজিফাটিতে ফিকহ এবং সুফিবাদের সংশ্লেষণ ব্যবহার করে মাগরেব অঞ্চলে একটি বৈশিষ্ট্যপূর্ণ প্রার্থনা রীতি হিসাবে প্রচলন করতে সফল হয়েছিলেন এবং তাঁর একটি সুপরিচিত উদ্ধৃতি রয়েছে যাতে বলা হয়েছে যে:

অনুশীলন পদ্ধতি 
সকালে ফজরের নামাযের পর এবং বিকেলে আছরের নামাযের পর ব্যক্তিগতভাবে বা সম্মিলিতভাবে এই ওয়াজিফা পাঠ করা হয়।  প্রথমে তাআউজ ও বিসমিল্লাহ্ পাঠের পর সূরা আল-বাকারার ১৬৩ নম্বর আয়াত তেলাওয়াতের মাধ্যমে এ ওয়াজিফা পাঠ শুরু হয়।

এরপর পর্যায়ক্রমে সূরা আল ইমরান’র ১ নম্বর আয়াত পাঠের পর সূরা তা-হা’র ১১১ নম্বর আয়াত এবং আয়াতুল কুরসি পাঠ করা হয়।

তেলাওয়াতের সময় বেশ কয়েকটি আয়াত নির্দিষ্ট পুনরাবৃত্তির মাধ্যমে একটির সাথে অন্যটি মিলিয়ে পড়া হয় । অতঃপর মুরিদগণ মহানবী সাল্লাল্লাহু আলাইহে ওয়াসাল্লামের উপর দরুদ ও দোয়া পাঠ করেন এবং সকাল থেকে সন্ধ্যা পর্যন্ত সময়ের জন্য ব্যক্তিগত ও সম্মিলিত সকলের সার্বিক মঙ্গল কামনা করে দোয়া করেন।

সূরা সাফফাতের শেষ তিন অর্থাৎ ১৮০ থেকে ১৮২ নম্বর আয়াত তেলাওয়াতের মাধ্যমে ওয়াজিফাটির সকল বিষয়বস্তু পাঠ তথা সম্পূর্ণ ওয়াজিফা পাঠ সম্পন্ন হয়।

তথ্যসূত্র 

আধ্যাত্মিক অনুশীলন
সুফিবাদ
আরবি শব্দ ও বাক্যাংশ
রমজান অনলাইন এডিটাথন ২০২৪-এ তৈরিকৃত নিবন্ধ
ইভান কোলেন্দাভেল্লু

ইভান কোলেন্দাভেলু হলেন মরিশাসের একজন রাজনীতিবিদ যিনি মরিশাসের সহকারী প্রধানমন্ত্রী  এবং মরিশাসের উপ-প্রধানমন্ত্রী হিসেবে দায়িত্ব পালন করেছেন।  তিনি জ্বালানি ও পাবলিক ইউটিলিটি মন্ত্রী হিসেবেও দায়িত্ব পালন করেছেন।  ২০২০ সালের জুলাই মাসে, মরিশাসের প্রধানমন্ত্রী তার অফিস থেকে কোলেন্দাভেল্লুকে প্রতিস্থাপন করেছিলেন কারণ তিনি দুর্নীতির সাথে জড়িত ছিলেন।

তথ্যসূত্র 

জীবিত ব্যক্তি
জন্মের বছর অনুপস্থিত (জীবিত ব্যক্তি)
মরিশাসীয় রাজনীতিবিদ
আবদুল্লাহ আল-আলাইলি

আবদুল্লাহ আল-আলাইলি (১৯১৪-১৯৯৬) লেবাননের একজন বিশিষ্ট বুদ্ধিজীবী ও লেখক ছিলেন। আরবি ভাষা, আরবের ইতিহাস ও রাজনীতি এবং ইসলামি আইন - এই বিষয়গুলোতে তিনি একজন প্রখ্যাত পণ্ডিত ছিলেন। তাঁর রচনাগুলো আরব পাঠকদের মধ্যে ব্যাপক আলোচনার সৃষ্টি করেছিল, এমনকি অনেক জায়গায় তার বই নিষিদ্ধও করা হয়েছিল। উল্লেখ্য, তিনি আরব জাতীয়তাবাদের একজন প্রভাবশালী তত্ত্ববিদ ছিলেন।

জীবনী 
আল-আলাইলি ১৯১৪ সালের ২০ নভেম্বর লেবাননের বৈরুতে জন্মগ্রহণ করেন। তিনি তার উচ্চশিক্ষা মিসরের কায়রোর আল-আজহার বিশ্ববিদ্যালয়ে সম্পূর্ণ করেন। তিনি তার কর্মজীবনে বিভিন্ন ধর্মীয় সংগঠন এবং আন্তর্জাতিক পণ্ডিত সংস্থাগুলি-এর মধ্যে বিভিন্ন উन्नত পেশাদার পদে অধিষ্ঠিত ছিলেন। তিনি আরবি ভাষা সংঘের ফেডারেশনের (اتحاد مجامع اللغة العربية) সদস্যও ছিলেন।

তিনি ১৯৬৬ সালের ০৪ই ডিসেম্বর মারা যান।

কর্ম 
 Where is the mistake? Correcting understandings and the theory of renewal - أين الخطأ ؟ تصحيح مفاهيم ونظرة تجديد -1978
 The great dictionary - المعجم الكبير
 Refining the linguistic approach - تهذيب المقدمة اللغوية - 1968

উত্তরাধিকার এবং বিতর্ক 
আল-আলাইলির ১৯৭৮ সালের বই, “Where is the mistake? Correcting understandings and the theory of renewal” ব্যাপক সমালোচনামূলক প্রতিক্রিয়া সৃষ্টি করে এবং এমনকি কিছু দেশে এই বই নিষিদ্ধ করা হয়েছিল। সাদিক জালাল আল-আজম সকল ধরনের লেবাননের ওলামাদের মধ্যে বইটি যে বড় আলোড়ন সৃষ্টি করেছিল তা সম্বোধন করেছিলেন, উদাহরণস্বরূপ, পর্যবেক্ষণ: "লেবাননের মুসলিম ধর্মীয় প্রতিষ্ঠানটি বইয়ের দোকান থেকে বইটি দ্রুত ফিরিয়ে আনার জন্য সেই সময়ে যথেষ্ট চাপ তৈরি করেছিল... আমি খুব প্রচলিত আরবি এবং ঐতিহ্যবাহী শৈলী সত্ত্বেও আলেলির বইটি উলামাদের ধর্মীয় একটি তির্যক প্রকাশ। প্রতিষ্ঠার সম্পূর্ণ মানসিক অলসতা এবং তাদের দ্বীন ধর্ম এবং দুনিয়া

 উভয়ের বিষয়ে তাদের চরম অজ্ঞতার উপর একটি ব্যঙ্গাত্মক মন্তব্য; অর্থাত্ তাদের ধর্মীয় ঐতিহ্য এবং সেইসাথে ঘিরে থাকা আধুনিক বিশ্বের যা তাদের আরও শক্তভাবে চেপে ধরছে। তাদের জন্য  আধুনিক জীবনের প্রয়োজনীয়তা এবং এর ত্বরান্বিত গতির দ্বারা অনিবার্যভাবে আরোপিত সমস্যা এবং দ্বিধা দ্বারা বিপর্যস্ত মুসলমান, আলেলি অনেক বৈপ্লবিক পরামর্শ দিয়েছেন, সবই বিদ্রূপাত্মকভাবে যুক্তিযুক্ত এবং একটি ঐতিহ্যবাহী মুসলিম ফকিহের অনবদ্য শৈলীতে এবং সমস্ত উপযুক্ত কোরানিক উদ্ধৃতি, হাদিসের উদ্ধৃতি সহ।  এবং তাই।" 

সাধারণভাবে বলতে গেলে, আল-আলাইলি "সমাজতান্ত্রিক অর্থনৈতিক দৃষ্টিভঙ্গি এবং তার ধর্মনিরপেক্ষ লেখা…তাকে ধর্মীয় প্রতিষ্ঠান এবং আরব শাসন থেকে বিচ্ছিন্ন করেছে।"

তাকে "প্রথম আরব ভাষাবিদ এবং লেবাননি সুন্নি ধর্মগুরু" এবং "লেবাননের মুসলিম শরিয়া আইনের বিপ্লবী ব্যাখ্যাকারী হিসাবে বর্ণনা করা হয়েছে।"

তথ্যসূত্র 

মুসলিম সম্প্রদায়
ইসলামি দার্শনিক
আরবি ভাষার লেখক
লেবানীয় লেখক
আরব জাতীয়তাবাদী
১৯১৪-এ জন্ম
১৯৬৬-এ মৃত্যু
বিধুভূষণ দে

বিধুভূষণ দে, ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন অন্যতম ব্যক্তিত্ব এবং অগ্নিযুগের বিপ্লবী। তিনি বিখ্যাত অনুশীলন সমিতির মধ্যে সক্রিয় ভূমিকা পালন করেছিলেন। স্বাধীনতার লক্ষ্যে তাঁর অবিচল অঙ্গীকার তাঁকে এক গুরুত্বপূর্ণ মুহূর্তে নিয়ে যায় যখন তিনি খুলনা ষড়যন্ত্র মামলায় জড়িয়ে পড়েন, যা তাঁর আত্মোৎসর্গের প্রমাণ।

জীবনী
ব্রিটিশ রাজ তাকে ভয়ঙ্কর হুমকি হিসাবে বিবেচনা করেছিল, তবুও তার অদম্য মনোবল অটুট ছিল। ১৯০৯ থেকে ১৯২১ সাল পর্যন্ত এক ভয়াবহ অগ্নিপরীক্ষা সহ্য করে বিধুভূষণ ব্রিটিশ নিপীড়নের প্রতীক সেলুলার জেলের কঠোর বন্দিদশা সহ্য করেছিলেন। ক্ষমাহীন অবস্থা সত্ত্বেও জাতিকে মুক্ত করার জন্য তাঁর দৃঢ় সংকল্প কখনও টলেনি। তার স্বাধীনতা ফিরে পাওয়ার পরে, তিনি গঠনমূলক প্রচেষ্টার দিকে তার শক্তি পুনর্নির্দেশ করেছিলেন।

বিধুভূষণ ডি.এম. গ্রন্থাগারের ভিত্তি স্থাপন করেছিলেন, জ্ঞানের আশ্রয়স্থল এবং স্বাধীন ভারতের সন্ধানে ঐক্যবদ্ধ আত্মীয়দের জন্য একটি মিলনস্থল। এই দেয়ালের মধ্যেই কবি কাজী নজরুল ইসলামের আলোড়ন সৃষ্টিকারী পঙক্তি অনুরণিত হয়, গণমানুষের আবেগকে প্রজ্বলিত করে। বিধুভূসানের সমর্থন কেবল কথার বাইরে ছিল, তিনি কাজী নজরুল ইসলামকে আর্থিক সহায়তা দিয়েছিলেন, যা স্বাধীনতার কণ্ঠস্বরকে লালন করার প্রতিশ্রুতির প্রমাণ। রাজনৈতিক অঙ্গনেও তার নিষ্ঠা প্রসারিত ছিল। তিনি নেতাজির ফরওয়ার্ড ব্লককে সক্রিয়ভাবে সমর্থন করেছিলেন, কারণটির প্রতি তাঁর অবিচল আনুগত্য প্রদর্শন করেছিলেন। ১৯৪৬ সালে শ্যামবাজারের ফাইভ ক্রসিংয়ে একটি লরি দুর্ঘটনায় তাঁর স্বাস্থ্যের অবনতি ঘটে।

বিধুভূষণ দে ১৯৫১ সালের ৮ আগস্ট মৃত্যুবরণ করেন।

তথ্যসূত্র 

বাংলাদেশী বিপ্লবী
খুলনা জেলার বিপ্লবী
ভারতবর্ষে ব্রিটিশবিরোধী সশস্ত্র আন্দোলন
খুলনা বিভাগের ব্যক্তি
ভারতীয় স্বাধীনতার বিপ্লবী আন্দোলন
পূর্ব বাংলা থেকে ভারতীয় স্বাধীনতা কর্মী
পূর্ববঙ্গের ব্রিটিশ উপনিবেশবাদ বিরোধী বিপ্লবী
বাঙালি বিপ্লবী
অনুশীলন সমিতি
ভারতীয় স্বাধীনতা কর্মী
ভারতীয় স্বাধীনতা আন্দোলন কর্মী
হৃদয় রঞ্জন দাস

হৃদয় রঞ্জন দাস ছিলেন চট্টগ্রাম বিদ্রোহের নায়ক সূর্য সেন এর সর্বকনিষ্ঠ অনুসারী। ১৯২৮ সালে হৃদয়রঞ্জন বিপ্লবী দলে যোগ দেন। ডিনামাইট ষড়যন্ত্র মামলায় তাকে গ্রেফতার করা হয়। চট্টগ্রাম কারাগারে বন্দী অস্ত্রাগার অভিযানের বন্দীদের ডিনামাইট দিয়ে উড়িয়ে উদ্ধারের পরিকল্পনা করা হয়।
ল্যান্ড মাইন সহ এক যুবককে গ্রেপ্তার করা হয়েছিল এবং পরিকল্পনাটি ফাঁস হয়ে গেছে। পরবর্তী বিচারে হৃদয় দাসকে ১৯৩১ সালে ৫ বছরের সশ্রম কারাদণ্ড দেওয়া হয় এবং আন্দামানে নির্বাসিত করা হয়। ৬ বছর কারাভোগের পর ১৯৩৭ সালে তিনি মুক্তি পান।

তথ্যসূত্র

১৯৪৮-এ মৃত্যু
বাংলাদেশী বিপ্লবী
চট্টগ্রাম জেলার বিপ্লবী
পূর্ব বাংলা থেকে ভারতীয় স্বাধীনতা কর্মী
পূর্ববঙ্গে জন্ম
সূর্য সেন
বাঙালি ভারতীয় স্বাধীনতা সংগ্রামী
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতের স্বাধীনতা আন্দোলন
অনুশীলন সমিতি
২০শ শতাব্দীর রাজনীতিবিদ
হরিশংকর দাশ‌

ডা. হরিশংকর দাশ একজন বাংলাদেশী চক্ষুরোগ বিশেষজ্ঞ এবং সমাজসেবক। তিনি চিকিৎসা বিদ্যায় অবদানের জন্য তিনি ২০২৪ সালে স্বাধীনতা পুরস্কারে ভূষিত হন।

তথ্যসূত্র 

জীবিত ব্যক্তি
বাংলাদেশী চক্ষু বিশেষজ্ঞ
চিকিৎসাবিদ্যায় স্বাধীনতা পুরস্কার বিজয়ী
টাঙ্গাইল জেলার ব্যক্তি
সুখেন্দুবিকাশ দত্ত

সুখেন্দুবিকাশ দত্ত(১৯১৪-১৯২৯) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী।

জন্ম ও শিক্ষা
সুখেন্দুর জন্ম অবিভক্ত বাংলার চট্টগ্রাম জেলার শ্রীপুর গ্রামের এক অজ্ঞাত পরিবারে। তার পিতামাতা এবং রাজনৈতিক পরামর্শদাতা সম্পর্কে কিছুই জানা যায় না।

তাঁর স্কুলের মেধাবী ছাত্র সুখেন্দুবিকাশ চট্টগ্রাম কংগ্রেসের স্বেচ্ছাসেবক হিসেবে প্রথমে জনজীবনে আসেন। চট্টগ্রামের বিপ্লবী নায়ক অনন্ত সিংহ তার জীবনীগ্রন্থ অগ্নিযুগে বলেছেন, দেওঘর ষড়যন্ত্র মামলায় সুখেন্দুবিকাসকে গ্রেফতার করা হয়েছিল।১৯০৮ সালে দেওঘরের কাছে ধিধিরিয়া পাহাড়ে বারীন্দ্রনাথ ঘোষ এবং বাংলার আরও চারজন বিপ্লবী তাঁদের তৈরি বোমার অগ্রণী পরীক্ষা চালান। এতে চরম সাফল্য পেলেও তাদের অন্যতম সহযোগী রংপুরের প্রফুল্ল চক্রবর্তী ঘটনাস্থলেই নিহত হন এবং বিস্ফোরণে উল্লাস্কর দত্ত গুরুতর আহত হন। ঘটনার অনেক পরে পুলিশ তদন্ত শুরু করে এবং সুখেন্দুবিকাশ সহ যুবকদের এলোমেলোভাবে গ্রেপ্তার করে, যাদের বিনা বিচারে কারাগারে রাখা হয়েছিল।

দুর্ঘটনাজনিত মৃত্যু 
সেপ্টেম্বর মাসে চট্টগ্রামে কংগ্রেস অভ্যন্তরীণ কোন্দলের কারণে বিবদমান দলগুলোর সমাবেশে মাঝেমধ্যে গোলযোগ সৃষ্টি হয়। ১৯২৯ সালের ২১ সেপ্টেম্বর সূর্য সেন এক সভায় ভাষণ দেওয়ার সময় ইটপাটকেলের আঘাতে মারাত্মকভাবে আহত হন; তবে সবচেয়ে খারাপ ঘটনাটি ঘটেছিল সুখেন্দুবিকাশের সাথে যখন তিনি সহকর্মী কংগ্রেস স্বেচ্ছাসেবকদের সাথে অধিবেশন শেষে ফিরে আসছিলেন এবং বিপরীত গোষ্ঠীর আততায়ীরা তাকে ছুরিকাঘাত করে।

সুখেন্ধবিকাশকে প্রথমে চট্টগ্রামে এবং পরে কলকাতা কারমাইকেল হাসপাতালে চিকিৎসার জন্য নিয়ে যাওয়া হয়, যেখানে যতীন্দ্রমোহন সেনগুপ্ত, কিরণশঙ্কর রায় এবং সুভাষ বসুর মতো কংগ্রেস নেতারা তাকে দেখতে যান; কিন্তু তাকে বাঁচানো যায়নি। এমনকি সুভাষচন্দ্র বসুও শ্মশানে মিছিলে যোগ দেন।

তথ্যসূত্র

-১৯২৯-এ মৃত্যু
বাংলাদেশী বিপ্লবী
চট্টগ্রাম জেলার বিপ্লবী
পূর্ব বাংলা থেকে ভারতীয় স্বাধীনতা কর্মী
পূর্ববঙ্গে জন্ম
সূর্য সেন
বাঙালি ভারতীয় স্বাধীনতা সংগ্রামী
পূর্ববঙ্গের ব্রিটিশ উপনিবেশবাদ বিরোধী বিপ্লবী
ভারতের স্বাধীনতা আন্দোলন
অনুশীলন সমিতি
২০শ শতাব্দীর রাজনীতিবিদ
মহেন্দ্রনাথ দে

মহেন্দ্রনাথ দে(১৮৭২-১৯১২) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিযুগের শহীদ বিপ্লবী।

জন্ম ও শিক্ষা
দোলগোবিন্দ দে'র পুত্র মহেন্দ্রনাথ দে অবিভক্ত বাংলার শিলচরের জাঘীতে জন্মগ্রহণ করেন। আসাম থেকে প্রবেশিকা পরীক্ষায় দ্বিতীয় স্থান অধিকার করার পর কলকাতা বিশ্ববিদ্যালয়ের প্রথম কলা পরীক্ষায় তৃতীয় স্থান অধিকার করেন। যার জন্য তিনি রাষ্ট্রীয় বৃত্তি লাভ করেন। বিএসসি ডিগ্রি লাভের পর তিনি কিশোরগঞ্জ উচ্চ বিদ্যালয়ে প্রধান শিক্ষক হিসেবে যোগদান করেন। কিন্তু স্কুল কর্তৃপক্ষ তাঁকে সুরেন্দ্রনাথ বন্দ্যোপাধ্যায়ের বঙ্গীয় প্রাদেশিক রাষ্ট্র সমিতির ময়মনসিংহ সম্মেলনে যোগ দিতে নিষেধ করায় তিনি তা ছেড়ে দেন।

তারপরে তিনি ইমেটিক্সে স্নাতকোত্তর করেন এবং শিক্ষক হিসাবে একটি বেসরকারী কলেজে যোগদান করেন, তবে শীঘ্রই বঙ্গভঙ্গ বিরোধী আন্দোলনের সময় স্বল্প বেতনে জাতীয় শিক্ষা পরিষদে যোগ দিতে চলে যান। জ্যোতিষশাস্ত্রে আগ্রহী মহেন্দ্রনাথ বারোটি ভাষার জ্ঞানের সাথে একজন ভাষাবিদও ছিলেন। অস্থির হয়ে, স্বামী দয়ানন্দের কাছ থেকে তাঁর দীক্ষা গ্রহণের পরে তিনি শীঘ্রই তপস্বী জীবনের দিকে ফিরে যান।

পরবর্তী জীবন
নিজের গ্রাম জগৎশীতে ফিরে তিনি একটি আশ্রম প্রতিষ্ঠা করেন এবং ধর্মীয় আহ্বানে নিজেকে নিয়োজিত করেন। কিন্তু এসডিও মিঃ গর্ডন স্থানীয় জনগণের একটি অংশের রিপোর্টের ভিত্তিতে এটিকে একটি বিপ্লবী আশ্রয় হিসাবে গ্রহণ করেছিলেন।

১৯১২ সালের ৭ই জুন তিনি আশ্রম প্রাঙ্গণে একটি বিশাল পুলিশ বাহিনীর নেতৃত্বে তল্লাশি চালাতে এসেছিলেন; এতে নারী কয়েদিদের শালীনতা ক্ষুব্ধ হয়, পুরুষদের নির্দয়ভাবে মারধর করা হয় এবং সম্পত্তি ধ্বংস করা হয়। মহেন্দ্রনাথ এসবের বিরোধিতা করতে বেরিয়ে এলে পুলিশের গুলিতে নিহত হন তিনি।

তথ্যসূত্র 

১৯১০-এ জন্ম
১৯৩৪-এ মৃত্যু
আসামের ব্যক্তি
ভারতীয় বিপ্লবী
ভারতবর্ষের স্বাধীনতা আন্দোলনের শহীদ
অনুশীলন সমিতি
রাজ্য বা কেন্দ্রশাসিত অঞ্চল অনুযায়ী ভারতীয় স্বাধীনতা কর্মী
পূর্ববঙ্গে জন্ম
পশ্চিমবঙ্গের ভারতীয় স্বাধীনতা কর্মী
বাঙালি বিপ্লবী
ভারতের স্বাধীনতা আন্দোলন
ভারতীয় স্বাধীনতা কর্মী
ভারতীয় স্বাধীনতার বিপ্লবী আন্দোলন
ভারতীয় স্বাধীনতা আন্দোলন কর্মী
তাআউজ

তায়াউজ বা তাআউজ ( আরবি : تعوذ) বা আউজুবিল্লাহ্ হল আউজুবিল্লাহি মিনাশ শায়তানির রাজিম (أَعُوْذُ بِاللهِ مِنَ الشَّـيْطٰنِ الرَّجِيْمِ) বাক্যের একটি বাক্যাংশ। এটি একটি আরবি বাক্য যার অর্থ "আমি অভিশপ্ত শয়তান থেকে আল্লাহর কাছে আশ্রয় প্রার্থনা করছি"।  এটি প্রায়শই মুসলিমরা পবিত্র কোরআন তেলাওয়াত করার আগে এবং কোন কাজ শুরু করার পূর্বে পাঠ করে থাকেন। এটি প্রায়ই বিসমিল্লাহ্ দ্বারা অনুসরণ করা হয়।  নিয়ত গঠনের সাথে সাথে তায়াউজ এবং বিসমিল্লাহ্ উচ্চারণ করা হয়।  তায়াউজ তেলাওয়াত দোয়া’র একটি উপশ্রেণি হিসাবে বিবেচিত হয়।

আরো দেখুন 

 আরবিতে ইসলামিক পরিভাষার তালিকা
 আলহামদুলিল্লাহ

তথ্যসূত্র 

আরবি শব্দ ও বাক্যাংশ
সতীশ চন্দ্র হালদার

সতীশ চন্দ্র হালদার ছিলেন একজন বাংলাদেশী রাজনীতিবিদ। তিনি ১৯৭০ সালের নির্বাচনে আওয়ামী লীগের প্রার্থী হিসেবে ফরিদপুর ১২ আসন থেকে বিজয়ী হয়েছিলেন।

জীবনী
সতীশ চন্দ্র হালদার  ১৯২৬ সালে কোটালিপাড়া উপজেলা শুয়াগ্রাম ইউনিয়নে জন্মগ্রহণ করেন। চাখার কলেজে পড়াকালীন শেরে বাংলা একে ফজলুল হকের নজরে আসেন তিনি। শেরে বাংলা একে ফজলুল হকের প্রেরণায় তার রাজনৈতিক জীবন শুরু হয়। পরবর্তিতে আওয়ামী লীগের সদস্য হয়ে জাতির পিতা বঙ্গবন্ধুর সহযোদ্ধা হিসেবে তিনি লড়াই সংগ্রামে অংশগ্রহণ করেছেন। তিনি প্রথমে আমতলী ইউনিয়নের সদস্য তারপর চেয়ারম্যান নির্বাচিত হন, পরবর্তিতে ১৯৭০ সালের সাধারণ নির্বাচনে সংসদ সদস্য নির্বাচিত হন (ফরিদপুর-১২)। তিনি কোটালীপাড়া উপজেলা আওয়ামীলীগের প্রতিষ্ঠাকালিনী সভাপতি ছিলেন। 

তিনি ১৯৭১ সালে বাংলাদেশের স্বাধীনতা যুদ্ধের অন্যতম সংগঠক ছিলেন। তিনি যুদ্ধোত্তোর বাংলাদেশ বিনির্মাণে  নিরলস পরিশ্রম করেছেন। বাংলাদেশ নামক রাষ্ট্রের প্রথম সংবিধান জাতীয় সংসদের সদস্য হিসেবে যাদের অনুমোদনে গৃহীত হয়েছিল তাদের মধ্যে তিনি ছিলেন উল্লেখযোগ্য। তিনি নিজে শিক্ষকতা করেছেন। তিনি কোটালিপাড়া প্রত্যন্ত অঞ্চলে বেশ কিছু শিক্ষা প্রতিষ্ঠান গড়ে তুলেন যার মধ্যে রয়েছে, শুয়াগ্রাম বহুমুখী উচ্চ বিদ্যালয়, দয়াল হালদার আদর্শ উচ্চ বিদ্যালয়।

তথ্যসূত্র

১৯২৬-এ জন্ম
১৯৮৪-এ মৃত্যু
গোপালগঞ্জ জেলার রাজনীতিবিদ
বাংলাদেশের স্বাধীনতা যুদ্ধে জড়িত ব্যক্তি
ফিরোজা খাতুন

ফিরোজা খাতুন হলেন বাংলাদেশের একজন স্বনামধন্য ক্রীড়াবিদ। তিনি বাংলাদেশের ১০ বার দ্রুততম মানবী হবার গৌরব অর্জন করেন। ক্রীড়াক্ষেত্রে অবদানের জন্য তিনি ২০২৪ সালে স্বাধীনতা পুরস্কারে ভূষিত হন।

তথ্যসূত্র 

জীবিত ব্যক্তি
ক্রীড়ায় স্বাধীনতা পুরস্কার বিজয়ী
বাংলাদেশী মহিলা ক্রীড়াবিদ